مرق الوقت و بلش العرس و خلصنا رقص سلو و قعدنا و انا ع اعصابي لحد ما شتغلت اغنيه سوق البنات و نزل عريسي مع خواتو و تركني مصموده عاللوج ما بعرف كيف فجأه تحول لعنزه ثائره بطلت اميزو من بين خواتو خصرو انفك عنو و نزل يرقص لحالو شلح جاكيت البدله و رماه و رفع اصبعو و صار يحطو ع جبينو و هو بزرب عرق و قميصو بشرشر و مطبع و من تحت لف بقفاه ع كل المعازيم و خواتو حواليه بناطحو و برقصو معو رقص اجرامي قول معركه انا بس شفت المنظر ارتعبت عالسريع جحرت اختي من بعيد و اشرتلها تعي اجت و اخدت منها شنتتي و بعتت لحبيبي يلا وينك تعال اخطفني او انسفنا الي بدك ياه المهم تعال و ضليت متوتره و اتطلع حولي و استنا اشي ينقذني من هالمصيبه